স্বাধীনতা অর্জনে মুক্তিযুদ্ধে নেতৃত্ব দেয় আ.লীগ | BreakingNews.com.bd
English
ঢাকা, রবিবার, ১০ সেপ্টেম্বর ২০১৭, ০৯:২৫ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
শিরোনাম:
সাময়িক ‘অস্ত্রবিরতি’র ঘোষণা আরসা’র
রোহিঙ্গাদের ত্রাণ সহায়তায় দরকার ৭ কোটি ৭০ লাখ ডলার
ওআইসির সম্মেলনে যোগ দিতে কাজাখস্তান গেলেন রাষ্ট্রপতি
মালয়েশিয়ার ত্রাণ চট্টগ্রামে পৌঁছেছে
হজে মৃত্যু আরও ১৬ বাংলাদেশির
আগরতলায় ৬ কোটি টাকার ফেনসিডিল জব্দ
বিএনপি নির্বাচনে এলে আ.লীগের অস্তিত্ব থাকবে না: ফখরুল
রোহিঙ্গা নির্যাতনে সরকারের ভূমিকা ‘স্বৈরাচারী’: মান্না
সীমান্তে ভূমি মাইন পুঁতেছে মিয়ানমার: অ্যামনেস্টি
রংপুরে বাসচাপায় ২ মোটরসাইকেল আরোহী নিহত
রোহিঙ্গা ইস্যুতে মাঠে নামছে হেফাজত
রোহিঙ্গা ইস্যুতে ‘মানবতার প্রশ্নে’ সরকার ব্যর্থ: দুদু
স্বাধীনতা অর্জনে মুক্তিযুদ্ধে নেতৃত্ব দেয় আ.লীগ
আরমান খান জয়, ব্রেকিংনিউজ.কম.বিডি
প্রকাশিত : শুক্রবার, ২৩ জুন ২০১৭, ১২:৩০
অঅ-অ+
ফাইল ছবি
ঢাকা: দেশের প্রাচীনতম রাজনৈতিক দল বাংলাদেশ আওয়ামী লীগ ৬৮ বছরে পা রেখেছে। মহান মুক্তিযুদ্ধে নেতৃত্বদানকারী দলটির ৬৮তম প্রতিষ্ঠাবার্ষিকী ২৩ জুন। দীর্ঘদিনের পথচলায় ৫২’র ভাষা আন্দোলন থেকে মুক্তিযুদ্ধসহ গণতান্ত্রিক সকল আন্দোলনে নেতৃত্ব দিয়েছে দলটি। পাকিস্তান থেকে বাংলাদেশ নামের ভূখন্ড অজর্নে আওয়ামী লীগের ভূমিকাই সব থেকে বেশি। ঢাকার টিকাটুলীর রোজ গার্ডেন প্যালেসে, ১৯৪৯ সালে পূর্ব পাকিস্তান আওয়ামী মুসলিম লীগ প্রতিষ্ঠার পর থেকে বাঙালির স্বাধীকার আদায়ের লড়াইয়ে নামে।
ধর্মনিরপেক্ষতার চর্চা এবং অসাম্প্রদায়িক চেতনা প্রতিষ্ঠার জন্য ১৯৫৫ সালে নতুন নাম হয় পূর্ব পাকিস্তান আওয়ামী লীগ।
৫২’র ভাষা আন্দোলন, ৬৬’র ৬ দফা এবং ৬৯-এর গণঅভ্যুত্থানের মধ্য দিয়ে মানুষের হৃদয়ে প্রতিষ্ঠা পায় আওয়ামী লীগ। যার প্রতিফলন ঘটে ৭০-এর নির্বাচনে নিরঙ্কুশ বিজয়ের মধ্য দিয়ে। বাঙালি যে স্বাধীন দেশের স্বপ্ন দেখতে শুরু করে তা সত্যি করার ঘোষণা দেন বঙ্গবন্ধু শেখ মুজিবুর রহমান। স্বাধীনতা অর্জনে মুক্তিযুদ্ধে নেতৃত্ব দেয় আওয়ামী লীগ, জন্ম নেয় বাংলাদেশ।
’৭৫-এর ১৫ই আগস্ট বঙ্গবন্ধু শেখ মুজিবুর রহমানকে সপরিবারে হত্যার পর হত্যা ও নির্যাতনের শিকার হয় আওয়ামী লীগের বহু নেতা-কর্মী। ১৯৮১ সালে দেশে ফিরে আওয়ামী লীগের হাল ধরেন বঙ্গবন্ধু কন্যা শেখ হাসিনা। তার নেতৃত্বে শুরু হয় গণতন্ত্র পুনঃপ্রতিষ্ঠার আন্দোলন। বঙ্গবন্ধু শহীদ হওয়ার ২১ বছর পর ১৯৯৬ সালে জনগণের ভোটে সরকার গঠন করে আওয়ামী লীগ। ২০০১ সালে আওয়ামী লীগ যখন বিরোধী দলে তখন আবারো আঘাত আসে দলটির ওপর।
২০০৪ সালের ২১ আগস্ট আওয়ামী লীগ সভাপতি এবং তখনকার বিরোধী দলের নেতা শেখ হাসিনাকে হত্যার উদ্দেশ্যে গ্রেনেড হামলা চালানো হয়। বাংলাদেশ আওয়ামী লীগ, বাংলাদেশ ও বাঙালি জাতির এক অবিচ্ছেদ্য অংশ। প্রাচীন এ রাজনৈতিক দলটির ইতিহাস মানে বাঙালি জাতির সংগ্রাম ও গৌরবের ইতিহাস। এ দলটির নেতৃত্বেই এদেশের স্বাধীনতা অর্জিত হয়। রোজ গার্ডেনে জন্মগ্রহণের পর থেকে নানা চড়াই-উৎরাই ও লড়াই-সংগ্রাম পেরিয়ে দলটি এখন রাষ্ট্র ক্ষমতায়। ১৯৪৯ সালের ২৩ জুন পুরান ঢাকার কে এম দাস লেনের রোজ গার্ডেনে আত্মপ্রকাশ ঘটে আওয়ামী লীগের। প্রায় দুই যুগ পর যে দলটির নেতৃত্বে স্বাধীন হয় বাংলাদেশ।
মুসলিম লীগের প্রগতিশীল একটি অংশের উদ্যোগে বাঙালি জাতির মুক্তির লক্ষ্যে গঠিত হয়েছিল ‘পূর্ব পাকিস্তান আওয়ামী মুসলিম লীগ’।
প্রতিষ্ঠাকালে মওলানা আবদুল হামিদ খান ভাসানী দলটির সভাপতি, শামসুল হক সাধারণ সম্পাদক এবং কারাবন্দি শেখ মুজিবুর রহমান যুগ্ম সম্পাদক নির্বাচিত হন। পূর্ব পাকিস্তান মুসলিম আওয়ামী লীগ প্রতিষ্ঠা প্রসঙ্গে বঙ্গবন্ধু তার ‘অসমাপ্ত আত্মজীবনীতে লিখেছেন, “কোথাও হল বা জায়গা না পেয়ে শেষ পর্যন্ত হুমায়ুন সাহেবের রোজ গার্ডেনের বাড়িতে সম্মেলনের কাজ শুরু হয়েছিল।”শেরে বাংলা এ কে ফজলুল হকসহ তৎকালীন রাজনৈতিক নেতারা সেদিন রোজ গার্ডেনে উপস্থিত ছিলেন।
বঙ্গবন্ধু লিখেছেন, “সকলেই একমত হয়ে নতুন রাজনৈতিক প্রতিষ্ঠান গঠন করলেন; তার নাম দেওয়া হল- ‘পূর্ব পাকিস্তান আওয়ামী লীগ’। তিনি আরো লিখেছেন, “আমি মনে করেছিলাম, পাকিস্তান হয়ে গেছে। সাম্প্রদায়িক রাজনৈতিক প্রতিষ্ঠানের দরকার নাই। একটা অসাম্প্রদায়িক রাজনৈতিক প্রতিষ্ঠান হবে, যার একটা সুষ্ঠু ম্যানিফেস্টো থাকবে।” ১৯৫২ সালে শেখ মুজিবুর রহমান সংগঠনের ভারপ্রাপ্ত সাধারণ সম্পাদকের দায়িত্ব পান। পরের বছর ঢাকার ‘মুকুল’ প্রেক্ষাগৃহে পূর্ব পাকিস্তান আওয়ামী মুসলিম লীগের সম্মেলনে বঙ্গবন্ধুকে সাধারণ সম্পাদক নির্বাচিত করা হয়। ১৯৬৬ সাল পর্যন্ত ১৩ বছর সংগঠনের সাধারণ সম্পাদকের দায়িত্ব পালন করেন শেখ মুজিব।
আওয়ামী মুসলিম লীগ নামে যাত্রা শুরু করলেও অসাম্প্রদায়িক চেতনায় ১৯৫৫ সালের কাউন্সিলে ‘মুসলিম’ শব্দটি বাদ দেয়া হয়। নতুন নাম হয়-‘পূর্ব পাকিস্তান আওয়ামী লীগ’। স্বাধীনতার পর ‘বাংলাদেশ আওয়ামী লীগ’ নাম নেয় দলটি।
প্রতিষ্ঠার পর থেকে রাজনৈতিক সংগ্রাম, যুক্তফ্রন্ট গঠন ও ১৯৫৪ সালের নির্বাচনে বিজয়সহ বিভিন্ন ঘটনার মধ্য দিয়ে ৫০ এর দশকেই আওয়ামী লীগ হয়ে ওঠে পূর্ব পাকিস্তানের প্রধান রাজনৈতিক শক্তি। তবে প্রতিষ্ঠাকালীন সভাপতি আব্দুল হামিদ খান ভাসানী রাজনৈতিক মত ভিন্নতার জন্য ১৯৫৭ সালে দল ছেড়ে ন্যাশনাল আওয়ামী পার্টি (ন্যাপ) গঠন করেন। প্রতিষ্ঠার পর থেকেই প্রাদেশিক স্বায়ত্ত্বশাসনের ওপর বিশেষ গুরুত্বসহ ৪২ দফা কর্মসূচি গ্রহণ করে আওয়ামী লীগ। শুরুর দিকে দলটির প্রধান দাবিগুলোর মধ্যে ছিল রাষ্ট্রভাষা হিসাবে বাংলার স্বীকৃতি, এক ব্যক্তির এক ভোট, গণতন্ত্র, সংবিধান প্রণয়ন, সংসদীয় পদ্ধতির সরকার, আঞ্চলিক স্বায়ত্ত্বশাসন এবং তৎকালীন পাকিস্তানের দু'অঞ্চলের মধ্যে বৈষম্য দূরীকরণ।
১৯৫৩ সালের ৪ ডিসেম্বর কৃষক শ্রমিক পার্টি, পাকিস্তান গণতন্ত্রী দল ও পাকিস্তান খেলাফত পাট্রির সঙ্গে মিলে যুক্তফ্রন্ট গঠন করে আওয়ামী মুসলীম লীগ।
১৯৫৪ সালের নির্বাচনে মুসলিম লীগকে ক্ষমতাচ্যুত করার জন্য অন্যান্য দলকে সঙ্গে নিয়ে যুক্তফ্রন্ট গঠন করতে আওয়ামী মুসলিম লীগ মুখ্য ভূমিকা পালন করে।
ওই বছরের মার্চের ৮ থেকে ১২ তারিখ পর্যন্ত অনুষ্ঠিত পূর্ব পাকিস্তান পরিষদের নির্বাচনে ২৩৭টি আসনের মধ্যে যুক্তফ্রন্ট ২২৩টি আসন পায়। এরমধ্যে, ‘পূর্ব পাকিস্তান আওয়ামী মুসলিম লীগ’ পেয়েছিল ১৪৩টি আসন। ২৪ বছরের পাকিস্তান শাসনামলে আওয়ামী মুসলিম লীগ আতাউর রহমান খানের নেতৃত্বে দু'বছর প্রদেশে ক্ষমতাসীন ছিল এবং হোসেন শহীদ সোহরাওয়ার্দীর নেতৃত্বে কেন্দ্রে ১৩ মাস কোয়ালিশন সরকারের অংশীদার ছিল। পররাষ্ট্রনীতি বিষয়ে মতপার্থক্যের কারণে ১৯৫৭ সালে দলে ভাঙন দেখা দেয়। ওই বছরের ৭ ও ৮ ফেব্রুয়ারি কাগমারি সম্মেলনে দলে বিভক্তির ঘটনা স্পষ্ট হয়ে ওঠে। এ অবস্থায় মাওলানা ভাসানী ন্যাশনাল আওয়ামী পার্টি (ন্যাপ) নামে একটি নতুন রাজনৈতিক দল গঠন করেন।
এরপর বঙ্গবন্ধু শেখ মুজিবুর রহমানের নেতৃত্বে দীর্ঘসময় এই দলটি সামরিক শাসনবিরোধী আন্দোলন করে জনগণের মধ্যে আস্থার স্থান তৈরি করে। ১৯৬৬ সালে ছয় দফা দেন বঙ্গবন্ধু, যাকে বাঙালির মুক্তির সনদ নামে অভিহিত করা হয়। ছয় দফার ভিত্তিতেই ৭০ এর নির্বাচনে আওয়ামী লীগ জয়লাভ করে। এরপর পাকিস্তানি বাহিনী আক্রমণ শুরু করলে আওয়ামী লীগের নেতৃত্বেই শুরু হয় মুক্তিযুদ্ধ। কারাবন্দি বঙ্গবন্ধুর অনুপস্থিতিতে নয় মাসের রক্তক্ষয়ী সংগ্রামের পর বিশ্ব মানচিত্রে অভ্যুদয় ঘটে বাংলাদেশের।
১৯৭৫ সালের ১৫ অগাস্ট বঙ্গবন্ধুকে সপরিবারে হত্যা এবং ৩ নভেম্বর কারাগারের অভ্যন্তরে চার জাতীয় নেতাকে হত্যার পর সামরিক শাসনের নির্যাতন আর নিপীড়নের মধ্যে পড়ে ঐতিহ্যবাহী এই সংগঠনটি। নেতাদের মধ্যেও দেখা দেয় বিভেদ। ১৯৮১ সালের ১৭ মে বঙ্গবন্ধু কন্যা শেখ হাসিনা দলীয় সভাপতি হিসেবে দেশে ফিরে কয়েকভাগে বিভক্ত আওয়ামী লীগকে ঐক্যবদ্ধ করেন, আন্দোলন শুরু করেন সামরিক শাসক এইচ এম এরশাদের বিরুদ্ধে। ২১ বছর পর ১৯৯৬ সালের নির্বাচনে জয়ী হয়ে আওয়ামী লীগ সরকার গঠন করে। পাঁচ বছর শাসনের পর ২০০১ সালের নির্বাচনে আওয়ামী লীগ পরাজিত হয়। কিন্তু, দলটির পক্ষ থেকে অভিযোগ করা হয়, কারচুপির মাধ্যমে তাদের হারানো হয়েছে। ২০০৮ এবং ২০১৪ সালে পরপর দু’বার সরকার গঠন করে বাংলাদেশের রাজনৈতিক ইতিহাসে সব চেয়ে দীর্ঘসময় সরকারকে নেতৃত্ব দেয়ার পথে আওয়ামী লীগের সভাপতি প্রধানমন্ত্রী শেখ হাসিনা।
ব্রেকিংনিউজ.কম.বিডি/ এমএইচ
রাজনীতি
নুরুর পরিবারকে ৫ লাখ টাকা দিলেন মাহমুদুর রহমান
বিএনপি নির্বাচনে এলে আ.লীগের অস্তিত্ব থাকবে না: ফখরুল
রোহিঙ্গা নির্যাতনে সরকারের ভূমিকা ‘স্বৈরাচারী’: মান্না
রোহিঙ্গা ইস্যুতে বিএনপির সহযোগিতা চায় সরকার
রোহিঙ্গা ইস্যুতে খালেদা জিয়ার সহযোগিতা চাইলেন আমু
‘রোহিঙ্গা ইস্যুতে বিশ্ব সফল বললেও ব্যর্থ বলছে বিএনপি’
রোহিঙ্গারা বিএনপি করে না, তাদেরকে বাঁচান: ফারুক
রোহিঙ্গা ইস্যুতে মাঠে নামছে হেফাজত
‘পরের শক্তি নিয়ে সরকার ক্ষমতায় আছে’
রোহিঙ্গা ইস্যুতে ‘মানবতার প্রশ্নে’ সরকার ব্যর্থ: দুদু
‘মিয়ানমারের মতো এই সরকারও কূটকৌশল গ্রহণ করেছে’
‘মিয়ানমারের বিরুদ্ধে ঐক্যবদ্ধ হতে হবে’
আ.লীগ বিএনপিকে প্রতিহত করার সক্ষমতা রাখে না: আব্বাস
রোহিঙ্গাদের সঙ্গে মানবিক আচরণ করতে হবে: কাদের
‘নতজানু নীতির কারণে রোহিঙ্গা ইস্যুতে সরকার ব্যর্থ’
‘দেশে মানবাধিকার বলে কিছু নেই’
রোহিঙ্গাদের নিয়ে রাজনীতি না করার আহ্বান
‘রোহিঙ্গা ইস্যুতে সরকার সুবিধাবাদী ভূমিকায়’
‘রোহিঙ্গা সমস্যায় সরকারের কার্যকর পদক্ষেপ নাই’
আওয়ামী লীগের কার্যনির্বাহী সংসদের সভা বৃহস্পতিবার
সর্বশেষ খবর
সংসদ অধিবেশন বসছে বিকেলে
সাময়িক ‘অস্ত্রবিরতি’র ঘোষণা আরসা’র
আবারও প্রেমে পড়েছেন ব্যর্থ শুভশ্রী!
চৌদ্দগ্রামে বাস উল্টে নিহত ১, আহত ২০
রোহিঙ্গাদের মিয়ানমারে ফিরতে দেয়া হবেনা: মিয়ানমারের মন্ত্রী
গাইবান্ধায় যৌতুকের দাবিতে গৃহবধূকে নির্যাতন
কুমিল্লায় বাসচাপায় যুবকের মৃত্যু
দেবিদ্বারে প্রতিবন্ধী ব্যক্তির মরদেহ উদ্ধার
নতুনভাবে আসছে ‘রেস ৩’
রোহিঙ্গা সঙ্কট নিয়ে ভারতের উদ্বেগ প্রকাশ
সর্বাধিক পঠিত
জয়, হাসান মাসুদ ও সিদ্দিকের নামে মামলা!
বাবার সব তথ্য ফাঁসের নেপথ্যে ‘সিবিআই এজেন্ট’ হানিপ্রীত!
ঢাকাই সিনেমায় নায়িকাদের পারিশ্রমিক কত
এক নারীকেই ১১ পুরুষের বিয়ে!
একই সময়ে ভিন্ন নিয়মে খেলবে বাংলাদেশ-ভারত
রোহিঙ্গা ইস্যুতে খালেদা জিয়ার সহযোগিতা চাইলেন আমু
‘জেলেই খুন হতে পারেন রাম রহিম’
বিএনপি নির্বাচনে এলে আ.লীগের অস্তিত্ব থাকবে না: ফখরুল
কোমর ব্যথায় করণীয়
বিশ্বক্রিকেটকে কী বার্তা দিলো বাংলাদেশ?
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved